Entre-deux-Mers
Store norske leksikon,Næringsmidler og husholdning,Drikke,Vin,Vin i Europa,Vin i Frankrike
Entre-deux-Mers er en appellasjon i departementet Gironde i Frankrike, kjent for produksjon av tørre, rimelige hvitviner.
Området er den største appellasjonen i Bordeaux. Navnet betyr «mellom to hav» som henspiller på områdets beliggenhet mellom de to elvene Garonne og Dordogne.Vinene er laget hovedsakelig av sauvignon blanc blandet med sémillon og muscadelle. Øvrige tillatte druer er merlot blanc, colombard, mauzac og ugni blanc. Vinens alkoholinnhold må ligge mellom 10–13 %, og vinen må ha mindre enn fire gram sukker per liter.Det produseres også rød vin i området som selges som AC Bordeaux eller AC Bordeaux Supérieur.Entre-deux-Mers har 1500 hektar vinmarker og jordsmonnet består av leire, kalkstein, grus og sand. Årlig produksjon ligger på 90 hektoliter.Vinene anbefales å drikkes unge. Les mer i Store norske leksikon bordeauxvin hvitvin rødvin